Dermed er Aalborg Håndbold tilbage på sporet i Boxer Herreligaen. Efter to nederlag på udebane viste holdet igen styrken hjemme i Jutlander Bank Arena, hvor hjemmeholdet førte 12-7 ved pausen. René Antonsen fik sæsondebut og comeback i midterforsvaret fra kampens start efter at have været ude med en skulderskade i fire uger. Målscorere for Aalborg Håndbold: Buster Juul 6 (2), Christian Jensen 5, Sander Sagosen 4, Jesper Meinby 4 (1), René Antonsen 3, Emil Berggren 3, Simon Hald 1 og Martin Larsen 1. Målscorere for Ribe-Esbjerg: Pelle Schilling 6, Rasmus Boysen 3, Morten Vium 3, Philip Holm 3 ( 2), Morten Nyberg 1, Troels Jørgensen 1, Jacob Holm 1 og Kasper Nielsen 1. Næste opgave er hjemmekampen på lørdag, hvor Aalborg Håndbold får besøg af de ubesejrede DM-favoritter fra Bjerringbro-Silkeborg. Kampen spilles i is-arenaen.

Opsummering:
Knap 4000 tilskuere så med, da Aalborg Håndbold på hjemmebane mandag aften slog Ribe-Esbjerg med 27-19.